SUAPAKAANA1 



Koroij ta boozomen un 

Anutu iur saamba mi toono mi korog ta boozomen 

I 1 Indeerje ta matapopo ten mi Anutu iur saamba 
mi toono mi kororj ta boozomen zen, na kosa sa 
imbot som. 2 Pa mazwaaiia bilimrjana, mi zugut muriini. 
Mi Anutu buburjana tamen ta ikoliuliu pa yok kuliyeete. 

3 Mi Anutu iso: "Mat sa be iyaara!" To mat iyaara. 
4 Mi Anutu ire mat ma ndabok, mi iut pa zugut ma 
imbot ndel. 5 Mat tana, ni ipaata be aigule, mi zugut be 
mberj. Mberj imar ma ila, mi mankwoono, na iwe aigule 
mataana kana. 

6 To Anutu iso: "Kororj biibi sa be ipet mi iyembut 
yok ma iwe ru." 7 Tana ni iur kororj biibi ta ma iyembut 
yok ta imbot kor ma imbot ndel pa yok ta iii^bot 
meleebe. Tana ta uraata tana ipet, ito ni kwoono. 
8 Kororj biibi tana, ni ipaata be marjaanarjana. Mberj 
imar ila, mi mankwoono mini, na aigule iwe ru. 

9 Mi Anutu iso: "Yok ta imbot meleebe na, be ilup 
la lele tamen, bekena lele raraazarjana ipet." To uraata 
tana ipet, ito ni kwoono. 10 Lele raraazarjana tana, ni 
ipaata be toono, mi yok ta ilup la mbata na, ni ipaata 
be tai. Mi Anutu ire ma ndabok. 

11 Mi Anutu iso: "Zeere, mbunmbuutu, mi ke 
gonongan matakirja be titum pa toono ma tise, rama 
kizin pwon ma rpnon." ^ To kororj tana titum pa toono 
ma tise, tito ni kwoono. Mi Anutu ire ma ndabok. 
13 Mberj imar ila, mi mankwoono mini, na aigule iwe tel. 

i4 is Mi Anutu iso: "Kororj pakan be tipet sala 
marjaanarjana be tiur mat pa toono, mi tiur mbut pa 

aigule mi mbeij, mi tiur serjgaarja pa aigule, ndaama mi 
gorgor pakan tomini." i« Tana ni iur koron bibip ru 
raama zin pitik. Zon ta iyaara pa aigule, mi puulu ta 
iyaara pa mben. »w« Ni iur zin koron tana sala 
manaananana, be tiur mat pa toono, mi tiur mbut pa 
aigule mi mberj. Mi Anutu ire ma ndabok. » Mben imar 
ila, mi mankwoono mini, na aigule iwe pan. 

20 To Anutu iso: "Koron kalanan matakina be tipet 
ma tipepen yok mi tai leleene. Mi man matakina be 
tipet ma tirie pa manaananana." ^ Tana ni iur zin buzur 
zazarjan ta timbot tai leleene raamaki kororj munnaana 
men ta timbot pa yok mi tai, mi iur zin man tomini. Mi 
Anutu ire ma ndabok. ^ To ipombol zin mi iso: 

"Kepeebe mi kamasak ma kepepen tai, yok mi toono." 
23 Mberj imar ila, mi mankwoono mini, na aigule iwe 
lamata. 

24 To Anutu iso: "Buzur matakirja be tipet ma tipepen 
toono. Buzur ta kembei: Mbili kar kan mi koror) su kan, 
mi zin koror) ta boozomen ta tikarra pa toono." * Tana 
Anutu iur zin koror) tana, mi ire ma ndabok. 

26 Tona Anutu iso: "Iti ko tuur tomtom sa tau kembei 
ta itundu rurjgundu, be imboro toono, mi ye mi man, 
mi mbili, mi zin koror) ta munrjaana men ta tikarara pa 
toono." ^ 

27 Tana Anutu iur tomtom ma ipet kembei 

itunu rugguunu. 

Ni iuri ma irao kat itunu ruqguunu. 

Iur tomooto mi moori. 

28 Mi Anutu ipombol zin mi iso: "Kepeebe ma 
kamasak, mi kokot toono mi komboro. Komboro ye, mi 
man, mi zin koror) kalarjan ta boozomen ta tinmbot pa 
toono. 

29 Mi irjgis, nio arjur zeere mi mba ta boozomen be 
iwe koyom kini. 30 Mi zin koror) kalagan matakiga ta 
boozomen ta tinmbot pa toono na, ina nio arjkam kan 
mbunmbuutu mi ke runrun." Anutu iso ta kembei, mi 
uraata tana ipet, ito ni kwoono. 

31 Anutu ire koror) ta boozomen ta iur zin na mi iso: 
"Wai! Irjgi ambai komboono." Mberj imar ila, mi 
mankwoono mini, na aigule iwe lamata mi ta. 

2 1 Tana ta Anutu ni iur saamba, toono mi koror) ta 
boozomen ma imap lup. 
2 Indeege uraata iwe lamata mi ru, na Anutu iposop 
uraata kini ma imap kek. Tana ni keteene su pa uraata 
kini ta boozomen, 3 mi ipakur aigule tana, mi iur ma 

iwe potomrjana. Paso, indeege aigule tana, ni keteene 
su pa uraata kini tau iur saamba mi toono na. 

Anutu iur tomtom 

+* Indeege Merere Anutu iur saamba mi toono 
matapopo, na kosa indom ma ise pa toono zen. Pa ni 
ikam yarj ma isu pa toono zen, mi tomtom sa imbot be 
ikam uraata pa toono zen. 6 Tamen yok izze pa meleebe 
mi ipawizis toono keteene ta boozomen. 7 Mi Merere 
Anutu ikam toono, mi imbuuzu ma iwe tomtom, to iwi 
buburjana matayaryaararjana ilela pa kuzuunu, mi 
tomtom tana imarjga ma mataana iyaryaara. 

Mokleene Eden 

* 9 Lele ta, ta inmbot la ki zor) uunu, zaana Eden. Lele 
tana ta Merere Anutu ipaaza mba ma ke ndabokrjan 
boozomen pa, mi iur ma iwe mokleene. To iur tomtom 
tana ma imbot pa. Mokleene lukutuunu, na ke ru 
timender pa. Ta, na irao be ikam ma tombot matanda 
yaryaara. Mi toro, na irao be ikam ma tikilaala sua 
sananrjana mi sua ndabokrjana. 

10 Mi yok ta, ta irereere ma ipet pa mokleene tana, 
mi ipembesmbeeze toono. Yok tana ipet mat pa 
mokleene, to ibogboogo ma iwe naman naman par). 
1112 Namaana ta, zaana Pison. Ina ireere ma ila pa toono 
Abila. Toono Abila tina, na gold (pat milmilrjana) ma 
pat ndabokbokrjan pakan tinmbot pa. 13 Mi yok 
namaana toro ta iwe ru pa, zaana Gion. Ina ireere ma 
ila pa toono Kus. 14 Mi namaana toro ta iwe tel pa, 
zaana Tigris. Ina ireere ma ila pa lele ta imbot la ki zorj 
uunu pa Asiria. Mi namaana ta iwe par) pa, zaana 
Euprates. 

15 Tana Merere Anutu ikam tomtom ta imbuuzi na 
mi ila iuri lela mokleene Eden, be ikam uraata mi 
mataana pa. 16 ^ 7 Mi iur sua pini ta kembei: "Ke pwoono 
mi gonoono ta boozomen ta timbotbot pa mokleene ti, 
ina nu irao kan. Mi ke tamen ta irao ikamu ma kilaala 
sua sanangana mi sua ndabokgana, tana nu kan pepe. 
Pa aigule ta sombe kan, na ko nu meete." 

18 To Merere Anutu ikam rjgar ta kembei: "Tomtom 
rjono tamenrjana ta kembei, na ambai som. Kena ko nio 
arjur le ulaarja tasa be iuuli." w Tabe Merere Anutu 
ikam toono mi imbuuzu ma iwe zin korog ta tiwawa pa 
toono na, mi man ta tirie pa marjaanarjana na, mi 
ipakokor zin ma tila ma tipakoliuliu pa tomtom. To 
Merere iso pini be itunu iur pisis pizin koror) ta 
munrjaana men tana ma timap. Mi pisis tana, ina be 
timbol ma timbot. 20 Takembena ta tomtom iparao zin 

korog toono kana mi saamba kopombarmaana kana ma 
timap. Mi ni itutamen ta le gaabarjana sa som. 

21 Tana Merere Anutu ipametmeete i ma ikeene ma 
izemke i, to ipas ka siel ta ma ipet, mi ipasirimkaala pa 
mazaana. 22 Tona ikam ka siel tana mi iurpe ma iwe 
moori, to ikam moori tina mi iuri ma ila ki tomooto. 
23 Beso tomooto ire i na iso: 
"Aa buri. 
Tiroono kembei ta nio tirog, 
mi mazaana kembei ta nio mozor). 

Iggi Adam ri. 
Nio ko arjpaati be waer). 
Paso, ni iyooto pa iturj." 

24 Tana ta sombe tomooto sa iwoolo, na bcla izem 
tamaana mi naana, mi ziru kusiini tiparlup zin ma tiwe 
tamen. 

25 Indeerje mazwaana tana, na tomooto ziru waene 
len kosasa be ipakaala zin som. Tamen kan miar) som. 

Mooto ipakam Adam ma Eba 

3 1 Mooto, ni tomini inmbot pa mokleene. Mi ni 
rjgargana. I)gar kini ilip pa kororj ta boozomen ta 
Merere Anutu iur zin na. Aigule ta, na ni imarjga mi 
iwi moori. Iso: "Padei? Sua tau Anutu isombe niomru 
irao kakan ke rjonoono sa ta imbot mokleene tirjgi som 
na, ina rjonoono?" 

2 Mi moori ipekel sua kini ma iso: "Niam irao amkan 
ke ta boozomen ti rjonon ma kirj. 3 Tamen ke ru ta 
timender la mokleene lukutuunu na, Anutu iso yam pa 
ta kembei: 'Kakan pepe, keteege pepe. Ko kemeete.' " 

45 To mooto iso mini: "Niomru ko kemeete, na som. 
Anutu ni iute tau, sombe niomru kakan, o ina ko 
motoyom ila molo, mi rjgar tiom ko ise ma kei ta ni 

itunu, mi ko kikilaala sua ndabokrjana mi sua 
sananrjana." 

6 Moori ire ke tana rpnoono, na kembei ambai pa 
kanrjana. Tabe mataberber pa. Mi isombe ko ke tana 
kola ipei rjgar kini. Tana ta ikam ma ikan, mi ikam 
pakaana ma ila, to waene ikan tomini. 7 Ziru tikan 
makir), to rjgar kizin ipet, mi tikilaala zitun kembei ziru 
timbot sorok. Tabe tila ma tikam ke ruunu babarjan 
pakan mi timbat ma iwe kembei ta kawaala bekena 
tipakaala zitun pa. 

8 Rorou, mi lele iluumu, mi Merere Anutu isula ma 
iwwa lela mokleene. Mi ziru tikanamaala i, to tiko ma 
tila tike lela ke lene. 9 To Merere Anutu iboobo ma iso: 
"Adam, itum rjgoi?" 

10 Mi tomooto ipekel sua kini ma iso: "Nio agler) u, 
tabe arjmoto ma arjmar arjke i. Pa irjgi arjbot sorok." 

11 To Anutu iwi i, iso: "Asir) ipaute u ta mbot sorok? 
Nu tana, ke tau agur rjgalseki piwi be kan pepe ta ko 
kan sa kek, na?" 

12 Tomooto iso: "Nio som. Moori ta niwi uri pio ta 
ikam ma arjkan." 

13 Tona Merere Anutu iso la pa moori: "Nu kam 
mbulu tairjgi paso?" 

Mi moori iso: "Nio som. Mooto ta ipakaam yo, tabe 
arjkan." 

Merere iur kadoono ise kizin 

14 Takena ta Merere Anutu iso la pa mooto: "Nu kam 
mbulu sananrjana kat ilip pa waem bizin ta boozomen, 
tana patarjana biibi tirjgi ko imbot se ku ma alok. 

Ketem ruunu ko iwe kumbum keteene, mi pa pa. 

Mi kom kini, na musmuuzu. 

15 Mi nio ko arjkam ma niomru moori kaparwe 

koyom koi, 

mi ko poporjana ku mi poporjana kini tiparwe 

kan koi tomini. 
Poporjana kini sa ko ikotpaala utem, 
mi nu ko rjase pa kumbu dibiini." 

16 Mi moori na, Anutu iso pini ta kembei: 
"Indeerje ta nu sombe kam tomtom, 
na ko re yoyourjana biibi, 

mi peebe pikin ma isu. Pa yoyourjana ki pepe 
ku, ko arjkam ma isalae. 
Tamen rjgar ku ko iko pa waem na som, 
mi ni ko mataana pu." 

17 Mi Adam na, Anutu iso pini ta kembei: 
"Nu motom leglerj pa waem kalrjaana, 

mi kan ke rjonoono ta nio arjgalsek piwi pa na. 

Mi sosor ku tina ta nio ko arjpasaana toono ta 

kembei: 

Indeerje ta niwi mbot su toono tirjgi, 

nu sombe kam uraata ma biibi, 

o ina ko ndeerje kom kini. 
Som, nako som. 

18 P a Qg ezzu m * momotia ko tindomdom ma 
tizze pa toono piwi. 

Tamen zeere ta nio agur pu na, ina irao kan. 

19 Nu ko mbel uraata ma kom uze ipet, 
tona ndeerje kom kini. 

Mi ko tekteegi takembena ma irao mceterjana 
ku, 

to miili ma sula toono mini- 
Pa nu tina nio arjbuuzu u pa toono. 
Tana nu ko miili ma sula mini pa toono, 
pa niwi, ina toono." 

20 Tomooto, ni ipaata kusiini zaana be Eba. Paso, ni 
iwe tomtom ta boozomen nan. 21 Mi Merere Anutu 
iurpe len maala pa mbili kulin mi ikawaala zin pa. 

Anutu iziiri tomtom pa mokleene Eden 

22 To Merere Anutu iso: "Wai! Tomtom tau mataana 
molo kek. Ni le rjgar kembei ta iti, mi iute sua 
ndabokrjana mi sua sananrjana kek. Kokena isemboron 
namaana pa ke mata yaryaararjana tomini ma ikan 
sorok. Pa ni irao imbot toono ti ma alok na som." 

23 Tana Merere Anutu iziiri zin pa mokleene Eden, 
mi ditun tila tikam uraata pa toono ta ni iur zin ma tipet 
pa na. 24 Iziiri zin makir), to iur zin arjela mbolrjan ma 
timbot la mokleene Eden zilgaana ta imbot la ki zog 
uunu na, ramaki buza ta you ikanan la mi itortoori, 
bekena iwe seraara pa zaala ta ila pa ke mata 
yaryaararjana. 

